text: Stadig kaos omkring ambulance-beredskabet 
  29 august 2015 kl. 08.56
  Selvom Region Syddanmark fredag aften meddelte at, de beholder kontrakten med Bios, som overtager ambulancedriften fra Falck fra 1. september, så fortsætter uroen omkring det hollandske selskab.
  
  
  I går fredag sagde regionrådsformand Stephanie Lose (V) på et pressemøde, at regionen har fået præsenteret en vagtplan fra Bios, som kan dække alle beredskaber - minus tre-fem i den første del af september. Og at et flertal i regionen derfor valgte at beholde kontrakten med Bios, som samtidig er sat under skærpet kontrol.
  I dag siger næstformand i Region Syddanmark, Poul-Erik Svendsen (Soc.dem.) til TV SYD, at den vagtplan, de har set i går, er en vagtplan, der kun dækker de første 14 dage af september og ikke mere.
  Hvordan vagtplanen ser ud efter de to uger, er op til Bios at præsentere i løbet af de næste dage.
  Om der er redere og et beredskab i store dele af Region Syddanmark efter de første to uger i september, står derfor endnu hen i det uvisse.
  Se klip med Stephanie Lose og Poul-Erik Svendsen.
  Varighed 1.23 og 0.20
  